
J e g y z ő k ö n y v
mely készült a Győr-Moson-Sopron Megyei Mérnöki Kamara Elnökségének 2010.09.13. napján tartott  üléséről. 

Az ülés helye: 
AÉSZ Vagyonkezelő Kft. Győri Kirendeltsége (Győr, Csaba u. 16.) tárgyalóterme (II. emelet 201/a.)

Jelen vannak: 
mellékelt jelenléti ív szerint

Bartal György, a Megyei Mérnöki Kamara elnöke köszönti az elnökség tagjait és az egyes napirendi pontokhoz meghívottakat és megállapítja, hogy az Elnökségi Ülés határozatképes. A jegyzőkönyv vezetésére felkéri Visi Renátát, a jegyzőkönyv hitelesítését ő maga vállalja, amennyiben ezt a jelenlévők elfogadják, az ellenjegyzésre felkéri dr. Pergel Elza titkárt. 
A jelenlévők a javaslattal egyhangúlag egyetértettek.
A jelenlévők a meghívóban ismertetett napirendet elfogadták és az ülés a napirend megvitatásával folytatódott. 
Az ülés napirendje:

· Tájékoztatás 

· A bírósági eljárásról

· Bemutatkozó látogatásról

· Tagozati nyilvántartásról

Bartal György elnök

· Szakcsoportok beszámolói

Szakcsoportok elnökei

· Aktuális Megyei Mérnöki Kamarai kérdések megbeszélése.

· Mérnök Műhely tevékenysége

Csejtei György elnökségi tag
· Oktatási Bizottság októberi képzései

Dr. Neiger Róbert elnökségi tag

· Gábor Dénes Díj

· 2011. évi Mérnökbál

Bartal György elnök

· Alapszabály készítés

Bartal György elnök

· A Megyei Kamara 2007-2010. évben meghozott Határozatainak és azok végrehajtásának felülvizsgálata

Bartal György elnök

· Tagfelvételek, engedélyek, fellebbezések. 

Dr. Pergel Elza titkár

· Egyebek.

Az ülés a napirendek megvitatásával folytatódott:
1./napirend

Bartal György elnök:

A változások bejegyzése a Megyei Bíróságon megtörtént, ehhez kapcsolódóan így a további eljárási feladatokra is sor kerülhetett. Ezek az APEH-nál és a számlavezető banknál történő bejelentések. 
Az Országos Kamara elnökével, Barsiné Pataky Etelkával a tervezettektől eltérően a személyes találkozásra ezideig még nem került sor, az időpont egyeztetés még folyamatban van. A jövő héten Győrött megrendezendő Megyei Területfejlesztési Tanács ülésén meghívottként előadást tart az elnök asszony, ha lesz rá mód, akkor szeretne ezen egy rövid személyes megbeszélést folytatni vele. Természetesen ez függ az adott körülményektől is.
Ugyan ez a helyzet az egyetem rektorával.

A Borkai Zsolt polgármesternél tett bemutatkozó látogatást követően a szándéka az, hogy lehetőség szerint havonta kerüljön sor egyeztető tárgyalásra, mert a Város és a Kamara eddigi jó együttműködésén túli szorosabb együttműködés mindkét fél számára hasznos lehet. A helyi választásokat követően kerülhet sor a következő találkozóra, ami már az általános ismerkedésen túl konkrét szakmai egyeztetésekre is irányulhat. 
A tagozati nyilvántartások felülvizsgálata aktuálissá vált, és nem egyértelmű annak szabályozottsága sem, hogy a tagok hogyan válnak taggá akár több tagozatban is. Van ebben némi bizonytalanság. A nyilvántartások pontosítása miatt már két tagozat kérte is a segítséget abban, hogy a helyi listával egyeztethessen. Bizonyára ezt meg fogja tenni a többi tagozat is és akkor a nyilvántartások közötti eltérések rendezhetővé válnak. 
2./ napirend
Bartal György elnök:


A szakcsoportok vezetőit a jövőben szeretné sűrűbben meghívni az elnökségi ülésekre. A szakcsoportoknak fontos szakmai munkát kell végezniük. A szakma feladata kell, hogy legyen a területe fejlődési irányának meghatározása. A tagozatok és a szakcsoportok közötti rendszeres jó kapcsolat lehet ennek záloga. Ide kapcsolható szorosan az, hogy jó lenne, ha a szakcsoportok határoznának meg kreditpontos előadási témákat. 
Bukovics János, a Tartószerkezeti szakcsoport elnöke: 


Tájékoztatja a jelenlévőket, hogy az első kerek éven vannak túl. A megalakulás után 40 fős regisztrált létszámmal tartották meg az elmúlt év nyár elején az első ülésüket. Az egyetem egyik nagytermében kaptak erre lehetőséget. Ezt azért jelzi, mert a hely megoldottsága egyik feltétele ekkora létszám mozgatásának. A szakcsoportot a tagozat rendszeresen meghívja az ülésére. A nyári hónapokban a szakcsoporti munka jelentősen csökken. Az ősszel szakmai kirándulást terveznek más megye társszakcsoportjával. Ennek költségét, 150.000,-Ft-ot az előirányzatból kívánják felhasználni. 50.000,-Ft-ot pedig a szakcsoport működtetéséhez. Ennek formájával kapcsolatban tájékoztatásra van szüksége. Szabályzat hiányában nem tudja, hogy ez hogyan történhet.

A pályázati keretet 30 fő feltételezésével előadás szervezésére fordítanák olyan témakörben, amelyek a leginkább az érdeklődés előterébe kerültek az elmúlt időszakban.

Bartal György elnök:
Az 50.000,-Ft működési költség elszámolására vissza kell térni, mert jelenleg nem tudja a megoldást. 
Dr. Bárdi Pál,  a Vízgazdálkodási és Vízépítési szakcsoport elnöke:

2010. június 15-én választott a szakcsoport új elnökséget. A szakcsoporton belül új elnöke lett a Minősítő Bizottságnak. 2 előadás szervezésére került sor az új elnökség választása óta. Remélhetőleg mindkettőt kreditpontos előadásoknak fogják minősíteni. További 3 előadás megszervezését irányozták elő. A polgármester részére anyag összeállításán dolgoznak a fakadóvizes területekről az új híd építése kapcsán, melyet szeretnének az elnök úr előterjesztésében részére eljuttatni.
Vértes Mária, a Közlekedési szakcsoport elnöke:
Dr. Kálmán László szakvéleményt adott le Bakonyszentlászló polgármesterének a legutóbbi árvízhez kapcsolódóan. A július 1-i szakmai összejövetelen 120 fő meghívottból 14-en jelentek meg. A jelenlévők nagyon hasznosnak ítélték meg az előadást, de ettől még sajnos az alacsony részvétel tény marad. A tagozattal a szakcsoport kapcsolata jó.
Lélek József, az Épületgépészeti szakcsoport elnöke:


A szakcsoport 2009. október 19-én választott teljesen új elnökséget. A tagozati nyilvántartások aktualizálásra való tekintettel a szakcsoport is elvégzi a nyilvántartások áttekintését. Pannonhalmára látogattak az év elején. Az új fűtőművet és a pincészetet tekintették meg. Mindkettő sok érdekességet mutatott meg, a tagság kiemelt érdeklődéssel vett részt ezen a szakmai kiránduláson. A szakcsoportnak kiemelkedően jó a kapcsolata az Iparkamarával, aminek köszönhetően az elhelyezésük megoldott. Szeptember 23-án 3 társasház kapcsán szerveznek egyeztető találkozót, amelyhez előadást is kívánnak szervezni. Október hónapban Sopron-Győr szakmai programtalálkozót szerveznek némi sportrendezvénnyel egybekötve. Csatlakozik a költségelszámolás kérdéséhez. E szakcsoportnak is hiányosak az ismeretei az elszámolhatósággal kapcsolatban. Az országos tagozattal nincs kapcsolatuk.
Kaliczka Csaba (alelnök) Környezetvédelmi Szakcsoport:


Sopronból tagok generálását tervezi, de Kapuvár és Mosonmagyaróvár mozgósítását is szükségesnek látja. Ennek érdekében a következő előadást Sopronba szervezik. A két korábbi előadásból az egyik 2 pontos, egésznapos, a másik esettanulmányos, magas színvonalú rendezvény volt, de csak egy pontot adtak érte. Tanulmányutat szerveznek É-Olaszországba. Ehhez kapcsolódik részéről a szakcsoport pénzügyi maradványának következő évben való felhasználhatóságának javaslata. A tagozattal rendszeres a kapcsolat, mert Rovács Gábor elnököt az üléseikre rendszeresen meghívják.

Bartal György elnök:


A helyprobléma az egyetemi Tudás Központ átadásával pozitív irányba fog változni.
Papp Zoltán (alelnök) Hő- és Villamosenergetikai Szakcsoport:

Az elnök májusban meghalt, azóta látja el helyette a feladatokat, de a vezetőválasztásra rövidesen sort kell keríteni. Újra kell alakítani a szakcsoportot. A megyében a szakemberek tudathasadásos állapotban vannak. A tervezőirodák megszűntetése óta a szakma szétszóródott. Azokról, akik Győrön kívül tevékenykednek, nagyon kevés az információ. A villamos szakemberek kötődnek az áramszolgáltatókhoz, de a függő viszony egyirányú. Ezt meg kellene változtatni. A más szakcsoportok által tervezett szakmai kirándulásokról jó lenne információt kapni, mivel több területet is érinthet egy ilyen rendezvény, és ez szorosabbra fűzhetné a kapcsolatot közöttük. Ezt a hírlevélen keresztül lehetne propagálni. A helyiség probléma rájuk is jellemző. Jó lenne, ha lenne egy állandó helyük, ahol akár naponta meg lehetne jelenni. A tagozattal kielégítő a kapcsolatuk. 
Ágfavi András (volt elnök) Geodéziai Szakcsoport:

A tagozathoz a kibővített elnökségi ülésre a megyei szakcsoport elnökeit mindig meghívják. A taggyűlés minden tag számára látogatható, de azon csak néhány fő szokott megjelenni. Az embereket mozgatni kell. A tagozati és a szakcsoporti nyilvántartás nagyon különbözik egymástól. Az összefésülés szükséges.

Mihály Roland, a Geodéziai szakcsoport elnöke:

Szakmai programokat szeretnének rendezni, de az elhatározás egyenlőre még csak elvi szinten van meg, gyakorlati megvalósításról nem történt döntés. 
Bartal György elnök:


Vegyes a kép a szakcsoportok munkájáról, de a tagozatok és a szakcsoportok közötti viszonyról is. A szakcsoportoknak klubszerűen kellene működni, talán akkor mindegyik jó eredményességgel funkcionálna. A szakcsoporti ügyrendek még nem készültek el teljes körűen, ahol még hiányzik, ott pótolni szükséges.
3./ napirend

Csejtei György:


A Mérnök Műhely a tavalyi évet 21 e Ft-os pozitívummal zárta. 3 feladatot kapott a Polgármesteri Hivataltól, mindhármat közlekedési területről. Az egyik a D-i körvasút kérdése, a másik Újváros rekonstrukciója kapcsán a forgalom kezelése, és a harmadik a Dunakapu tér közlekedési problémájának vizsgálata. Ha az új hidat megnyitják, az közlekedési nehézségeket fog okozni. A Városházán a leadott anyagokhoz képest most újabb álláspontok születtek, ezekhez át kell dolgozni a korábbi anyagainkat, ami 1,5 millió Ft nagyságrendben eredményez megbízást a Mérnök Műhely ill. a Nonprofit Kft. részére.
Bartal György elnök:


A szakcsoportokat be kell vonni a Mérnök Műhely munkájába.

Dr. Neiger Róbert Oktatási Bizottság:

A bizottság a kötelező szakmai továbbképzés segítése érdekében jött létre és a tagok részére e feladatot ingyenesen látja el. Októberben lesz a 2010-2011-es oktatási év első továbbképzése. A résztvevők minimális számát meg kell határozni, de ehhez a szerződést módosítani kell

Bartal György elnök:

Ismerteti az eddigi Gábor Dénes díjazottakat. Kéri az elnökség és a szakcsoportok javaslatát a következő díjazottak személyére.
A Mérnök Bál szervezésére felkéri Gyurkovics Zoltán elnökségi tagot.

4./ napirend

Bartal György elnök:


Felkéri Szabó Péter alelnököt és dr. Pergel Elza titkárt, hogy a következő év áprilisáig  módosítandó Alapszabály munkálatait kezdjék meg.
5./ napirend

Bartal György elnök:


Az elnökségi határozatok végrehajtásának áttekintésére eddig nem került sor. A 2007-2010 között hozott határozatok nagyrészt tagfelvételekre, jogosultági és meghosszabbítási kérelmekkel voltak kapcsolatosak. 2007-ben 45, 2008-ban 56, 2009-ben 50, 2010. 06.23-ig 34 db határozat született.


A 4/2009. (I.26.) GYMSMMK Elnökségi határozat döntött a székház elhelyezéséről, a 42/2009.(XI.16.) GYMSMMK Elnökségi határozat kimondta a teljeskörű tartószerkezeti tervezési jogosultságot megállapító határozatok felülvizsgálatát, a 46/2009 (XI.23) és a 8/2010 (II.15 ) GYMSMMK Elnökségi határozatok pedig döntöttek a bizottsági munka és a szakcsoportok anyagi támogatásáról.

Egy döntés végrehajtására nem került sor, mégpedig a 13/2010 (III.22.) GYMSMMK Elnökségi határozatban előírt egyeztetés lefolytatására az érintett 4 statikussal. Ezt a közeljövőben pótolni fogjuk, méghozzá a Szőllőssy Gáborral történt egyeztetés után.
6./ napirend
dr. Pergel Elza titkár ismertette a tagfelvételi és engedély-kérelmeket.

Az elnökség az alábbi egyhangú határozatokat hozta a jogosultsági kérelmek teljesítéséről.

42/2010. (IX.13.) GYMSMMK Elnökségi határozat

Az elnökség 8 fő felvételéről döntött. Az új tagok: 
Bodor Tamás Gábor, Tóth Tibor, Farkas Balázs, Csapóné Hegedüs Katalin, Vargáné Matláry Eleonóra, Rétfalvi Balázs és Hancz Attila. Németh Miklós iratanyagát a Budapesti és Pest Megyei Mérnöki Kamara lakcímváltozás miatt megküldte kamaránknak.

43/2010. (IX.13.) GYMSMMK Elnökségi határozat

Felfüggesztett tagsági viszony helyreállítása: 1 fő: Daszkalopulosz Andrea

44/2010. (IX.13.) GYMSMMK Elnökségi határozat

Meghosszabbítások ügyében előterjesztett kérelmek:

Spiteller László: 
G-T (Épületgépész tervezés)

Horváth Norbert: 
T-korlátozott (Tartószerkezeti korlátozott tervezés)


VZ-korlátozott (Vízimérnöki korlátozott tervezés)

Horváth Tamás: 
T-T (Tartószerkezeti tervezés)


GT-T (Geotechnikai tervezés)


GD-T (Geodéziai tervezés)

Wimmer József: 
KÉ-T (Közlekedési építmények tervezés)

Gyepes Tamás: 
V-T (Villamosmérnöki tervezés)


ÉT-EN-T (Energetikai tervezés)

Stolmár Béla: 
SZT (Építéstechnológiai építésügyi műszaki szakértés)


SZB (Beruházás műszaki szakértés)

Mekota Ervin: 
SZÉS-2 (Épületszerkezet szakértés)


SZB (Beruházás műszaki szakértés)

Kotroczó József: 
K.16. (Vasúti távközlési-, erősáramú-, jelző- és biztosítóberendezések szakértés)

Bodor Tamás Gábor: 
SZKV-1.1. (Hulladékgazdálkodás szakértés)


SZKV-1.2. (Levegőtisztaság-védelem szakértés)


SZKV-1.3. (Víz- és földtani közeg védelem szakértés)


SZKV-1.4. (Zaj- és rezgésvédelem szakértés)

Továbbképzési kötelezettségből hiányzik. Ha megvan, utána megújítható:

Spaits Gábor: 
T-T (Tartószerkezeti tervezés)

45/2010. (IX.13.) GYMSMMK Elnökségi határozat

Új engedélyek ügyében előterjesztett és jóváhagyott kérelmek:

Hajduné Vaczula Mária: 
SZÉS-1-T (Tartószerkezet /statika/ szakértés)

Rongits József: 
KÉ-T (Közlekedési építmények tervezés)

Halminé dr. Költl Mária: 
SZKV-1.1. (Hulladékgazdálkodás szakértés)


SZKV-1.2. (Levegőtisztaság-védelem szakértés)


SZKV-1.3. (Víz- és földtani közeg védelem szakértés)


SZKV-1.4. (Zaj- és rezgésvédelem szakértés)

Tamás Zoltán: 
SZVV-3.4. (Szennyvíztisztítás szakértés)


SZVV-3.10. (Vízanalitika, vízminőség-védelem, vízminőségi kárelhárítás szakértés)

Új engedély (megadható, ha a jogosultsági vizsgát megszerzi!)

Farkas Balázs: 
V-T (Villamosmérnöki tervezés)

Csapóné Hegedüs Katalin: 
T-T (Tartószerkezeti tervezés)

Németh Miklós: 
KB-T (Környezetmérnöki tervezés)
Egyéb napirendi pont nem lévén az elnök az ülést bezárja.

- kmf. -


  / Bartal György /





   / dr. Pergel Elza /



elnök







titkár

……………………..


Visi Renáta


jkv. vezető

